อุลตร้าแมน

**อุลตร้าแมน** () เป็นละครโทรทัศน์ชุดโทคุซัทสึผลิตโดยสึบุรายะ โปรดักชั่น ออกอากาศครั้งแรกเมื่อวันที่ 17 กรกฎาคม พ.ศ. 2509 จนถึงวันที่ 9 เมษายน พ.ศ. 2510 มีจำนวนตอนทั้งหมด 39 ตอน ออกอากาศทางช่อง ทีบีเอส ทุกวันอาทิตย์ เวลา 19.00 - 19.30 น. 

## ตัวละคร
### สมาชิกของหน่วยสืบสวนพิเศษทางวิทยาศาสตร์
;ฮายาตะ (ハヤタ) / ฮายาตะ ชิน (ハヤタ・シン, 早田進)
:รับบทโดย คุโรเบะ ซึซึมุ
:เป็นนักบินผู้เก่งกาจของหน่วยวิทยะ เขาเป็นคนที่สุขุมรอบคอบอยู่เสมอ แม้แต่ตอนที่เขาฟื้นคืนชีพขึ้นมาในฐานะของ อุลตร้าแมน เขาก็ยังไม่แสดงอาการใดๆทั้งสิ้น อายุ 27 ปี
;มุรามัตสึ (ムラマツ) / มุรามัตสึ โทชิโอะ (ムラマツ・トシオ, 村松敏夫)
:รับบทโดย โคบายาชิ โชจิ
:อายุ 36 ปี หัวหน้าหน่วยสาขาญี่ปุ่นผู้มีบุคลิกภาพดี
;ฟูจิ อากิโกะ (フジ・アキコ, 富士明子)
:รับบทโดย ซากุราอิ ยูโกะ
:เจ้าหน้าที่หญิงเพียงคนเดียวในหน่วย อายุ 20 ปี ที่นอกจากจะทำหน้าที่กรองข่าวสารแล้วยังต้องลงพื้นที่ด้วย
;อิเดะ (イデ) / อิเดะ มิตซึฮิโระ (イデ・ミツヒロ, 井手光弘)
:รับบทโดย นิเฮย์ มาซานาริ
:อายุ 26 ปี อัจฉริยะผู้คิดค้นอาวุธปราบสัตว์ประหลาด
;อาราชิ ไดสุเกะ (アラシ・ダイスケ, 嵐大助)
:รับบทโดย อิชิอิ อิโยชิ
:อายุ 30 ปี นักแม่นปืนประจำหน่วยจอมพลัง
;โฮชิโนะ อิซามุ (ホシノ・イサム, 星野勇)
:รับบทโดย ซึซาวะ อาคิฮิเดะ
:เด็กชายอายุ 12 ปี ที่สามารถเข้าออกหน่วยวิทยะได้เป็นประจำ เขาได้รับอนุญาตให้เข้าร่วมปฏิบัติงานที่ไม่เสี่ยงภัยค่อนข้างมาก ต่อมาเขาก็ได้รับเครื่องแบบหน่วยวิทยะ
### ผู้เกี่ยวข้องกับสมาชิกของหน่วยสืบสวนพิเศษทางวิทยาศาสตร์
;ดร. อิวาโมโตะ (岩本博士)
:รับบทโดย ฮิราตะ อากิฮิโกะ
:นักวิทยาศาสตร์ที่ทำงานอยู่ในศูนย์วิทยาศาสตร์ซึ่งตั้งอยู่บนภูเขาโกเท็น เขาเป็นผู้ออกแบบพัฒนาอาวุธชนิดต่างๆให้แก่หน่วยวิทยะ อายุ 39 ปี

## หน่วยสืบสวนพิเศษทางวิทยาศาสตร์
หน่วยงานพิเศษที่สังกัดอยู่ในองค์กรตำรวจวิทยาศาสตร์สากลซึ่งมีภารกิจหลัก คือ การตรวจสอบและคลี่คลายคดีปริศนาทุกอย่างที่เกิดขึ้นบนโลกโดยมีศูนย์ใหญ่อยู่ที่กรุงปารีสเช่นเดียวกับองค์กรตำรวจสากล (ICPO) และมีสาขาย่อยอยู่ทั่วโลก เช่น โตเกียว, นิวยอร์ก, ลอนดอน

อาคารของหน่วยวิทยะสาขาญี่ปุ่นซึ่งมีลักษณะรูปทรงที่ดูโดดเด่นจะตั้งอยู่บริเวณชานกรุงโตเกียว ภายในเหล็กเส้นของอาคารนั้นจะมีโลหะผสมพิเศษที่สามารถกันรังสีความร้อนและแสงแดดได้ ทั้งยังทนต่อการโจมตีจากภายนอกอีกด้วย บนดาดฟ้าอาคารจะมีเรดาห์ , เสาสัญญาณสื่อสาร และ เสารังสีคอสมิก ติดอยู่ ส่วนในตัวอาคารเองจะมีคอมพิวเตอร์สมองกลประสิทธิภาพเยี่ยมติดตั้งอยู่เพื่อทำหน้าที่รวบรวมและวิเคราะห์ข่าวสารต่างๆและนอกจากจะมีลานจอดยานเจ็ทวีทอลแล้ว ที่นี่ยังมีโรงเก็บยานยนต์อีกหลายชนิดและมีโรงซ่อมด้วย

## อุลตร้าแมน

## สัตว์ประหลาดและมนุษย์ต่างดาวที่ปรากฏ
;สัตว์ประหลาดอวกาศ เบมูเลอร์ (宇宙怪獣 ベムラー)
:* ความสูง: 50 เมตร
:* น้ำหนัก: 25,000 ตัน
:อสูรจอมวายร้ายซึ่งถูกขนานนามว่า "สัตว์ประหลาดปีศาจ" มันได้หลบหนีออกมาในขณะที่ถูกอุลตร้าแมนนำตัวไปส่งยังสุสานอวกาศ โดยการแปลงเป็นวัตถุทรงกลมสีน้ำเงินแล้วเคลื่อนที่ด้วยความเร็วแสงหลบหนีมายังโลก มันได้หลบซ่อนตัวอยู่ในทะเลสาบริวงาโมริเพื่อพักฟื้นความเหน็ดเหนื่อยจากการเดินทาง ในอวกาศเป็นเวลานาน แต่ทว่าด้วยปฏิบัติการอุลตร้าหมายเลข 1 ของหน่วยวิทยะ จึงทำให้มันต้องปรากฏออกมาจากการถูกยิงจนควันตลบ เนื่องจากแขนของมันสั้นจึงทำให้มันไม่ถนัดในการต่อสู้ระยะประชิด การโจมตีไปที่ลำตัวจึงถือเป็นจุดอ่อนของมัน มันถูกลำแสงสเปเซี่ยมพิชิตลงก่อนที่จะแปลงร่างเป็นวัตถุทรงกลมสีน้ำเงินเพื่อหลบหนีอีกครั้ง
;นินจาอวกาศ มนุษย์ดาวบัลตั้น (宇宙忍者 バルタン星人)
:* ความสูง: ไมโคร - 50 เมตร
:* น้ำหนัก: 0 - 15,000 ตัน
:ดาวบ้านเกิดของมันถูกระเบิดไปโดยการทดลองของนักวิทยาศาสตร์ผู้คลุ้มคลั่งคนหนึ่ง ประชากรกลุ่มหนึ่งซึ่งอยู่ระหว่างการท่องเที่ยวบนอวกาศในขณะนั้นจึงต้องกลายเป็นผู้เร่ร่อน แต่แล้วพวกมันก็เกิดถูกใจดาวโลกซึ่งเป็นที่จอดแวะซ่อมแซมยานอวกาศขึ้นมา จึงได้คิดวางแผนช่วงชิง มันมีผิวหนังที่แข็งแกร่งซึ่งทนทานได้แม้กระทั่งนิวเคลียร์มิซไซล์ ทว่ามันกลับแพ้ต่อสเปเซี่ยมซึ่งเป็นสสารที่อยู่บนดาวอังคาร ฉะนั้นมันจึงถูกโค่นลงด้วยลำแสงสเปเซี่ยมอย่างง่ายดาย ยานอวกาศของพวกมันเองก็ถูกอุลตร้าแมนทำลายลงด้วยเช่นกัน
;สัตว์ประหลาดล่องหน เนรองก้า (透明怪獣 ネロンガ)
;มนุษย์ใต้สมุทรโบราณ ราก้อน (海底原人 ラゴン)
;พืชประหลาด กรีนมอนส์ (怪奇植物 グリーンモンス)
;อสูรแห่งทะเล เกสล่า (海獣 ゲスラ)
;สัตว์ประหลาดพลังแม่เหล็ก แอนท์เลอร์ (磁力怪獣 アントラー)
:* ความสูง: 40 เมตร
:* น้ำหนัก: 20,000 ตัน
:สัตว์ประหลาดที่ทำรังอยู่ในทะเลทรายรอบ นครบาลาจ ซึ่งเป็นเมืองในตำนานที่ตั้งอยู่บนเชิงเขาอารรัฐและมีชีวิตอยู่มาตั้งแต่สมัยโบราณกาล หลังจากที่อุกกาบาตตกลงมามันก็เริ่มเปิดฉากเคลื่อนไหวอีกครั้ง โดยการใช้ลำแสงพลังแม่เหล็กดูดเครื่องบินให้เข้ามาใกล้แล้วจับมาเป็นเหยื่อ มันมีร่างกายที่แข็งแกร่งทนทานมากถึงขนาดที่ ลำแสงสเปเซี่ยม ของอุลตร้าแมนเองก็ยังทำอะไรมันไม่ได้แม้แต่น้อย แต่ทว่าหินสีฟ้าที่อยู่ในอารามของนครบาลาจกลับเป็นสิ่งที่มันเกรงกลัว กัปตันมุรามัตซึจึงได้เขวี้ยงหินสีฟ้าใส่มันจนเกิดการระเบิดไปทั่วร่างแล้วสิ้นใจตายในที่สุด
;สัตว์ประหลาดหัวกะโหลก เรดคิง (どくろ怪獣 レッドキング)
:* ความสูง: 45 เมตร
:* น้ำหนัก: 20,000 ตัน
:สัตว์ประหลาดที่แข็งแกร่งที่สุดบนเกาะทาทาระ ด้วยนิสัยที่บ้าดีเดือดของมัน มันจึงชอบเขวี้ยงปาก้อนหินแบบไม่ยั้ง เนื่องจากมันมีใบหน้าที่ดูคล้ายกับกะโหลกศีรษะของมนุษย์ มันจึงมีอีกชื่อหนึ่งว่า "สัตว์ประหลาดหัวกะโหลก" ส่วนคำว่า "เรด" ที่อยู่ในชื่อของมัน ทั้งๆที่ตัวมันเป็นสีขาวนั้น คาดว่าคงจะมาจากลักษณะนิสัยของมันที่ชอบเห็นเลือดสีแดงสด มันเป็นสัตว์ประหลาดที่ไม่ค่อยจะฉลาดนัก เลยมักจะเข้าโหมบุกอย่างเดียวโดยไม่คิดหน้าคิดหลัง ดังนั้นมันจึงไล่ตามการเคลื่อนไหวของ อุลตร้าแมน ไม่ทันจนหมดกำลังลง แล้วถูกท่าทุ่มหัวไหล่แขนเดียวจับทุ่มกระแทกพื้นดินจนสิ้นใจไป
;สัตว์ประหลาดมีปีก แชนโดร่า (有翼怪獣 チャンドラー)
;สัตว์ประหลาดใต้พิภพ แม็กเลอร์ (地底怪獣 マグラー)
;พืชประหลาด สึฟูรัน (怪奇植物 スフラン)
;อสูรกายที่เป็นมิตร พิคม่อน (友好珍獣 ピグモン)
;สัตว์ประหลาดยูเรเนี่ยม (ウラン怪獣 ガボラ)
;ไดโนเสาร์แผงคอ จิราส (エリ巻き恐竜 ジラース)
;สัตว์ประหลาดคลื่นสมอง เกียนโก้ (脳波怪獣 ギャンゴ)
;อมนุษย์มัมมี่ มนุษย์มัมมี่ (ミイラ怪人 ミイラ人間)
;สัตว์ประหลาดมัมมี่ โดดอนโก ้(ミイラ怪獣 ドドンゴ)
;อสูรน้ำมัน เปสตาร์ (油獣 ペスター)
;สัตว์ประหลาดพ่นน้ำ กามะคุจิระ (汐吹き怪獣 ガマクジラ)
;สัตว์ประหลาดจากมิติที่สอง กาวาด้อน (二次元怪獣 ガヴァドン)
;สัตว์ประหลาดจากมิติที่สี่ บูลตั้น (四次元怪獣 ブルトン)
;มนุษย์ต่างดาวจอมวายร้าย มนุษย์ดาวซารับ (凶悪宇宙人 ザラブ星人)
:คำว่า "ซารับ" ในภาษาของพวกมันหมายถึง "พี่น้อง" ซึ่งภารกิจของมันก็คือการทำให้ดวงดาวที่พวกมันหมายตาไว้ปั่นป่วนและล่มสลาย มันจึงได้พยายามที่จะทำลายความน่าเชื่อถือในตัวอุลตร้าแมนและหน่วยวิทยะ ซึ่งเป็นตัวกีดขวางแผนการของมันให้หมดสิ้นลง แต่สุดท้ายมันก็ถูกลำแสงสเปเซี่ยมยิงแผดเผาไปจนมอดไหม้
:;อุลตร้าแมนตัวปลอม (にせウルトラマン)
;สัตว์ประหลาดฟองกรดสีน้ำเงิน อาโบรัส (青色発泡怪獣 アボラス)
;สัตว์ประหลาดไฟสีแดง บานิล่า (赤色火焔怪獣 バニラ)
;มังกรแห่งที่ราบสูง ฮิโดร่า (高原竜 ヒドラ)
;สัตว์ประหลาดก๊าซพิษ เคมูลาร์ (毒ガス怪獣 ケムラー)
;สัตว์ประหลาดใต้พิภพ เทเลสด้อน (地底怪獣 テレスドン)
;มนุษย์ใต้พิภพที่ชั่วร้าย มนุษย์ใต้ดิน (凶悪地底怪人 地底人)
;สัตว์ประหลาดผู้อาศัยบนดวงดาว จามิร่า (棲星怪獣 ジャミラ)
;สัตว์ประหลาดใต้ทะเลลึก กุบิระ (深海怪獣 グビラ)
;สัตว์ประหลาดเยือกแข็ง กิกัส (冷凍怪獣 ギガス)
;สัตว์ประหลาดดาวหาง ดราโก้ (彗星怪獣ドラコ)
;สัตว์ประหลาดดึกดำบรรพ์ โกโมร่า (古代怪獣 ゴモラ)
:* ความสูง: 40 เมตร
:* น้ำหนัก: 20,000 ตัน
: โกโมลาซอร์รัส ไดโนเสาร์แห่งยุค 150 ล้านปีก่อนที่มีชีวิตอาศัยอยู่มาจวบจนถึงปัจจุบัน มันได้ถูกจับตัวมาเพื่อนำไปแสดงในงานมหกรรมเมืองโอซาก้า แต่ว่ามันก็เกิดตื่นขึ้นกลางครันในระหว่างขนส่งทางอากาศ  ถึงแม้ว่ามันจะตกลงมาจากท้องฟ้าที่สูงถึง 2,000 m แต่มันก็ไม่รู้สึกสะทกสะท้านแต่อย่างใด ซ้ำยังมีแต่จะยิ่งทวีความดุร้ายมากขึ้น พลังของมันนั้นสามารถพิชิตอุลตร้าแมนลงได้อย่างไม่ยากเย็นนัก นอกจากนี้มันยังสามารถเคลื่อนที่ใต้ดินได้ด้วยความเร็วสูง มันจึงสามารถที่จะไปปรากฏตัวขึ้นที่ใดก็ได้ หางของมันจัดว่าเป็นอาวุธที่ทรงอานุภาพมาก แต่สุดท้ายก็ถูกปืนมาร์ส 133 ยิงโจมตีจนขาดสะบั้นไป แล้วหลังจากนั้นมันจึงถูกเล่นงานด้วย ลำแสงสเปเซี่ยม จนปราชัยไปในศึกรอบแก้ตัวของอุลตร้าแมน
;อมนุษย์สามหน้า ดาด้า (三面怪獣 ダダ)
:* ความสูง: 1.9 - 40 เมตร
:* น้ำหนัก: 70 กิโลกรัม - 7,000 ตัน
: โค้ดเนมของมันคือ ดาด้าหมายเลข 271 มันได้พยายามที่จะสร้างมนุษย์จำลองขึ้น 6 คนโดยใช้อุปกรณ์ย่อส่วนตามคำสั่งของ ผบ.ดาด้า ดังนั้นมันจึงได้บุกยึดศูนย์วิจัยรังสีคอสมิก มันมีใบหน้าที่แตกต่างกันถึง 3 แบบจึงแสร้งทำให้อีกฝ่ายดูเหมือนกับว่ามีพวกมันอยู่ 3 ตนด้วยกัน แต่ทว่า,มันกลับอ่อนแอเกินคาดโดยสังเกตดูได้จากตอนที่กัปตันมุรามัตซึ สามารถเอาตัวพุ่งเข้าชนมันจนล้มได้และถึงแม้ว่ามันจะกลายร่างยักษ์แล้วก็ตาม แต่ก็แน่นอนว่ามันไม่ใช่คู่มือของ อุลตร้าแมน เลยสักนิด สุดท้ายมันจึงถูกพิชิตลงด้วย ลำแสงสเปเซี่ยม ไปตามฟอร์ม
;สัตว์ประหลาดทองคำ โกลด้อน (黄金怪獣 ゴルドン)
;สัตว์ประหลาดในตำนาน วู (伝説怪獣 ウー)
;พืชดูดเลือด เคโรเนีย (吸血植物 ケロニア)
;สัตว์ประหลาดเพลิงโลกันตร์ แซมโบล่าร์ (灼熱怪獣 ザンボラー)
;มนุษย์ต่างดาวผู้ชั่วร้าย มนุษย์ดาวเมฟิรัส (悪質宇宙人 メフィラス星人)
:* ความสูง: 2 - 60 เมตร
:* น้ำหนัก: 40 - 20,000 ตัน
:มนุษย์ต่างดาวผู้เปี่ยมไปด้วยความสามารถจนถึงขนาดที่ทำให้มนุษย์ต่างดาวที่ชั่วร้ายตนอื่นๆยอมสยบอยู่ใต้อาณัติของมัน มันสามารถต่อสู้กับอุลตร้าแมนได้อย่างสูสีทัดเทียมกัน มันเป็นมนุษย์ต่างดาวแบบสุภาพชนจึงรังเกียจการใช้กำลังเข้าข่มเหง แม้แต่ตอนที่มันจะเข้ายึดครองโลก มันก็ยังพยายามจะบังคับให้ ซาโตรุ เด็กหนุ่มที่มันเป็นคนเลือกพูดว่า "ผมขอยกโลกใบนี้ให้" แต่เหตุการณ์ก็ไม่เป็นไปอย่างที่มันคาดไว้  มันจึงได้ลาจากไปโดยฝากคำพูดทิ้งท้ายเอาไว้
;เจ้าหน้าที่ฟุจิ ขนาดยักษ์ (巨大フジ隊員)
;อมนุษย์จอมลักพาตัว ชาวเคมูล (รุ่นที่สอง) (誘拐怪人 ケムール人（二代目）)
;สัตว์ประหลาดเมกะตัน สกายดอน (メガトン怪獣 スカイドン)
;วิญญาณสัตว์ประหลาด ซีโบซึ (亡霊怪獣 シーボーズ)
;สัตว์ประหลาดแปลงกาย ซารากัส (変身怪獣 ザラガス)
;จ่าฝูงสัตว์ประหลาด เจโรนีม่อน (怪獣酋長 ジェロニモン)
:* ความสูง: 40 เมตร
:* น้ำหนัก: 30,000 ตัน
:สัตว์ประหลาดที่วางแผนการโจมตีตอบโต้ครั้งใหญ่ โดยการทำให้สัตว์ประหลาดที่ตายไปแล้วฟื้นคืนชีพขึ้นมาเป็นจำนวนมากกว่า 60 ตัว มันมีพลังอำนาจขนาดที่สามารถหยุดการแตกคอกันระหว่าง ดราโก้ กับ เทเรสด้อน ได้เพียงแค่ส่งเสียงคำราม แต่ทว่ามันก็ทำพลาดที่ไปฟื้นคืนชีพให้ พิกม่อน ซึ่งอยู่ฝ่ายเดียวกับมนุษย์ มันได้ใช้พลังจิตในการควบคุมขนนกอาบยาพิษที่หางของมันเข้าเล่นงานอุลตร้าแมนเสียจนย่ำแย่ แต่อุลตร้าแมนก็ใช้ ลำแสงสเปเซี่ยม สอยขนนกทั้งหมดนั่นให้ร่วงหล่นลงมาได้ จากนั้นจึงใช้ ลำแสงรีบาวน์ด สะท้อนก๊าซต้านแรงโน้มถ่วงกลับไปหามันจนลอยขึ้นไปกลางอากาศ แล้วถูกปิดฉากลงด้วยสปาร์ค 8 ของอิเดะจนแหลกเป็นผุยผง
;สัตว์ประหลาดลำแสงความร้อน คีล่า (光熱怪獣 キーラ)
;สัตว์ประหลาดทรายดูด ไซโก้ (砂地獄怪獣 サイゴ)
;มังกรอวกาศ เซ็ตต้อน (宇宙恐竜 ゼットン)
:* ความสูง: 60 เมตร
:* น้ำหนัก:  30,000 ตัน
:มันได้ปรากฏตัวออกมาจากบอลลูนที่พองขึ้นมาจากยานแม่ซึ่งปรากฏขึ้นหลังจากที่ มนุษย์ดาวเซ็ทต้อน ได้จบชีวิตลง ไม่ว่าจะเป็นพละกำลัง,พลังป้องกันหรือวิชาลำแสงทุกอย่างล้วนเหนือกว่า อุลตร้าแมน ทุกด้าน มันจึงนับเป็นสัตว์ประหลาดที่แข็งแกร่งที่สุดเท่าที่เคยมีมา มันได้ดูดกลืนพลังลำแสงสเปเซี่ยมของอุลตร้าแมน แล้วสะท้อนเป็นพลังคลื่นแสงกลับไปทำลาย คัลเลอร์ไทมเมอร์ จนทำให้อุลตร้าแมนสิ้นฤทธิ์ แต่ท้ายที่สุดมันก็ถูก กระสุนต้านแรงโน้มถ่วง อาวุธที่ ดร.อิวาโมโตะ ประดิษฐ์คิดค้นขึ้นมาใหม่ทำลายไปจนแหลกเป็นผุยผง
;อมนุษย์แปลงกาย มนุษย์ดาวเซ็ตต้อน (変身怪人 ゼットン星人)

## รายชื่อตอน
***ตอนที่ 1 "ปฏิบัติการอุลตร้าหมายเลข 1**
***ตอนที่ 2 "ปะทะผู้รุกราน"**
***ตอนที่ 3 "หน่วยวิทยะออกปฏิบัติการ"**
***ตอนที่ 4 "5 วินาทีก่อนการระเบิดครั้งใหญ่"**
***ตอนที่ 5 "ความลับของมิโรกันด้า"**
***ตอนที่ 6 "คำสั่งคุ้มกันชายฝั่ง"**
***ตอนที่ 7 "ศิลาฟ้าในนครบาลาจ"**
***ตอนที่ 8 "แดนสัตว์ประหลาดที่ไร้ซึ่งกฎเกณฑ์"**
***ตอนที่ 9 "แผนจู่โจมแบบสายฟ้าแลบ"**
***ตอนที่ 10 "ฐานทัพไดโนเสาร์ปริศนา"**
***ตอนที่ 11 "จอมอาละวาดจากอวกาศ"**
***ตอนที่ 12 "เสียงกู่ร้องของมัมมี่"**
***ตอนที่ 13 "วิกฤติน้ำมัน SOS"**
***ตอนที่ 14 "คำสั่งพิทักษ์หอยไข่มุก"**
***ตอนที่ 15 "รังสีคอสมิกที่น่าสะพรึงกลัว"**
***ตอนที่ 16 "หน่วยวิทยะมุ่งหน้าสู่อวกาศ"**
***ตอนที่ 17 "พาสปอร์ตที่ไร้ข้อจำกัด**
***ตอนที่ 18 "พี่น้องผู้มาจากดาวนพเคราะห์"**
***ตอนที่ 19 "ปีศาจร้ายหวนคืน"**
***ตอนที่ 20 "ทางหลวงหมายเลข 87 ที่น่าสะพรึงกลัว"**
***ตอนที่ 21 "ฝ่าทะลวงควันไฟไปให้จงได้"**
***ตอนที่ 22 "แผนทำลายล้างผืนพิภพ"**
***ตอนที่ 23 "บ้านเกิดคือดาวโลก"**
***ตอนที่ 24 "ฐานทัพวิทยาศาสตร์ใต้สมุทร"**
***ตอนที่ 25 "ซุยฟอน ดาวหางเร้นลับ"**
***ตอนที่ 26 "จ้าวแห่งสัตว์ประหลาด ภาคแรก"**
***ตอนที่ 27 "จ้าวแห่งสัตว์ประหลาด ภาคจบ"**
***ตอนที่ 28 "ตัวอย่างมนุษย์ 5・6"**
***ตอนที่ 29 "ความท้าทายในใต้พิภพ"**
***ตอนที่ 30 "ภาพหลอนบนภูเขาหิมะ"**
***ตอนที่ 31 "คนที่มาเป็นใคร"**
***ตอนที่ 32 "การตอบโต้ไร้ที่สิ้นสุด"**
***ตอนที่ 33 "คำพูดต้องห้าม"**
***ตอนที่ 34 "ของขวัญจากฟ้า"**
***ตอนที่ 35 "สุสานสัตว์ประหลาด"**
***ตอนที่ 36 "อย่ายิงนะ ! อาราชิ***
**'ตอนที่ 37 "วีรบรุษตัวน้อย"**
***ตอนที่ 38 "คำสั่งกู้ภัยยานอวกาศ"**
***ตอนที่ 39 "ลาก่อนอุลตร้าแมน"'''

หมวดหมู่:รายการโทรทัศน์ในอดีต
1